**Обществено обсъждане на проект на заповед за изменение на Насоки за кандидатстване по процедура чрез подбор на проектни предложения № BG06RDNP001-6.012 по подмярка 6.3 „Стартова помощ за развитието на малки стопанства“ от мярка 6 „Развитие на стопанства и предприятия“ от Програма за развитие на селските райони за периода 2014-2020 г.**

Управляващият орган на Програма за развитие на селските райони за периода 2014 - 2020 г. представя за обсъждане проект на Заповед за изменение на Насоки за кандидатстване по процедура чрез подбор на проектни предложения № BG06RDNP001-6.012 по подмярка 6.3 „Стартова помощ за развитието на малки стопанства“ от мярка 6 „Развитие на стопанства и предприятия“ от Програма за развитие на селските райони за периода 2014-2020 г.

Изменението е свързано с промяна в Условията за изпълнение, касаещо намаляване на административната тежест и отпадане или актуализация на част от изискуемите документи, които бенефициентите по процедурата прилагат при подаване на исканията за плащане по изпълнени проекти, както и промяна в текст от административния договор, с която се отстранява очевидна фактическа грешка. Актуализацията на документите има за цел улесняване процеса по подготовката на исканията за плащане и оптимизиране на сроковете за изплащане на помощта.

Проектът на документите се публикуват на основание чл. 26, ал. 4 от Закона за управление на средства от структурните и инвестиционните фондове.

Писмени предложения и коментари по горепосочените документи могат да се изпращат в срок до 29.04.2024 г. (включително) на следната електронна поща: [rdd@mzh.government.bg](mailto:rdd@mzh.government.bg).