**З А П О В Е Д**



На основание чл. 62, ал. 2 от Административнопроцесуалния кодекс, чл. 9, ал. 5, изречение второ, чл. 26, ал. 7, т. 1 от Закона за управление на средствата от Европейските фондове при споделено управление (Загл. изм. - ДВ, бр. 51 от 2022 г., в сила от 01.07.2022 г.)(ЗУСЕФСУ), във връзка с § 70 от Преходните и заключителни разпоредби към Закона за изменение и допълнение на Закона за управление на средствата от Европейските структурни и инвестиционни фондове (обн., ДВ, бр. 51 от 2022 г.), Заповед № РД09-611 от 19.06.2023 г. на министъра на земеделието и храните и одобрен доклад № ……………..………..….. на директор на дирекция „Развитие на селските райони“

**НА Р Е Ж Д А М:**

**І.** Изменям Заповед № РД09-1159 от 30.11.2021 г. на заместник-министъра на земеделието, храните и горите и ръководител на Управляващия орган (УО) на Програма за развитие на селските райони за периода 2014 – 2020 г. (ПРСР 2014 – 2020 г.), като в Приложение № 2 „Условия за изпълнение на одобрени проекти по процедура чрез подбор № BG06RDNP001-6.012 по подмярка 6.3 „Стартова помощ за развитието на малки стопанства“ от мярка 6 „Развитие на стопанства и предприятия“ от Програмата за развитие на селските райони за периода 2014 - 2020 г.“ се правят следните изменения и допълнения:

1. В раздел 1. „Техническо изпълнение на проектите“, в т. 26 думите „ и т. 2.1“ се заменят с „както и т. 3 и 4“;

2. В раздел 4 „Списък с документи, които се прилагат към искане за второ плащане“, се правят следните изменения и допълнения:

2.1. точка 2 се отменя;

2.2. точка 4 се изменя така:

„4. Платежно нареждане към всяка фактура, което да доказва плащане от страна на бенефициента на помощта, заверено от обслужващата банка на разходите за дълготрайни материални и нематериални активи, посочени в бизнес плана (при плащане по банков път). Заверка от банка не се изисква за представени платежни нареждания от система за електронно банкиране, като същите задължително следва да съдържат референтен номер и дата на извършената банковата операция, които да са видими в банковото извлечение. Платежно нареждане не се изисква в случаите, когато в представеното пълно банково извлечение от деня на извършване на плащането се съдържат достатъчно данни за индивидуализиране на плащането (данни за титуляра, банковата сметка, от която е извлечението, банковата сметка на получателя, основание за плащане, номер на фактура или номер на договор, сума на плащането, начално и крайно салдо и информация за всички извършени транзакции за деня на плащането). Представят се във формат "pdf" или "jpg".“;

2.3. създава се т. 4.1:

„4.1. Заверено от банката пълно банково извлечение от деня на извършване на плащането, доказващо плащане от страна на ползвателя на разходите за дълготрайни материални и нематериални активи, посочени в бизнес плана (при плащане по банков път).“;

2.4. точки 6, 7 и 8 се изменят така:

„6. Индивидуален сметкоплан, утвърден от ръководителя на земеделското стопанство, с включени в него обособени счетоводни сметки, специално открити за проекта. Сметките следва да съдържат номера /или част от номера/ на договора за предоставяне на безвъзмездна помощ или номера на проектното предложение, в случаите на водене на двустранно счетоводство. Представя се във формат „pdf“ или „jpg“.

7. Книга за приходите и Книга за разходите (в случаите на водене на едностранно счетоводство), като записите за операциите, свързани с изпълнението на финансирания със средства на ПРСР проект следва да бъдат обозначени по подходящ начин (например: да съдържат номера на договора за финансиране / проекта). Представят се във формат "pdf" или "jpg".“

8. Инвентарна книга и Книга за материалните запаси (в случаите на водене на едностранно счетоводство), като записите за операциите, свързани с изпълнението на финансирания със средства на ПРСР проект следва да бъдат обозначени по подходящ начин (например: да съдържат номера на договора за финансиране / проекта). Извлечение от инвентарна книга или разпечатка от счетоводната система на бенефициента (в случаите на водене на двустранно счетоводство), доказващо заприходяването на закупените по договора ДМА / ДНМА в отделна счетоводна система или в отделни счетоводни аналитични сметки, специално открити за проекта. Представят се във формат „pdf“ или „jpg“.“

2.5. създава се т. 8.1:

„8.1. Аналитична оборотна ведомост, извлечения от отделни аналитични счетоводни сметки, отразяващи разходите по проекта или от отделна счетоводна система за отчитане на разходите по проекта. Сметките следва да съдържат номера /или част от номера/ на договора за предоставяне на безвъзмездна помощ. Представя се във формат „pdf“ или „jpg“.“

2.6. в точка 9 думите „Диплома за завършено средно и/или висше образование в областта на опазването на околната среда“ се заменят с „Диплома за завършено средно образование в областта на опазването на околната среда, ако не е вписана в регистъра по чл. 141, ал.3 от Закона за предучилищното и училищното образование и/или за висше образование в областта на опазването на околната среда, ако не е вписана в регистъра по чл. 10, ал. 2, т. 3, буква „в“ от Закона за висшето образование или регистрите за академично признаване на Националния център за информация и документация за дипломите на лицата, завършили висше образование в чужбина“

2.7. в подраздел „Специфични документи“ съобразно заявените специфични цели и резултати, в специфичен случай „Бенефициентът е собственик или ползвател на животновъден обект и извършва животновъдна дейност“, т. 2 и т. 3 се отменят;

2.8. в подраздел „Специфични документи“ съобразно заявените специфични цели и резултати, в специфичен случай „в подраздел „Специфични документи“ съобразно заявените специфични цели и резултати, в специфичен случай“, точка 1 се изменя така:

„1. Удостоверение за завършен курс от 150 часа в областта на селското стопанство или завършено обучение от 150 часа по част от професия от професионално направление с код 621 "Растениевъдство и животновъдство" или с код 3451203 "Земеделско стопанство" или професионално направление с код 640 "Ветеринарна медицина", ако не е вписано в регистъра на издадените документи на електронната страница на Национална агенция за професионално образование и обучение и/или Диплома за завършено образование в областта на селското стопанство“, ако не е вписана в регистъра по чл. 141, ал.3 от Закона за предучилищното и училищното образование или в регистъра по чл. 10, ал. 2, т. 3, буква „в“ от Закона за висшето образование, или регистрите за академично признаване на Националния център за информация и документация за дипломите на лицата, завършили висше образование в чужбина.“

3. В раздел 5 „Приложения към условията за изпълнение“ се правят следните изменения:

3.1. думите „Приложение Г. Декларация за неприложимост на документи, включени в „списък на документите, които се прилагат към искане на второ плащане“ се заменят с „Приложение Г. Заявление за профил за достъп на упълномощени от бенефициента лица до ИСУН 2020“;

3.2. Приложение Г се изменя съгласно приложението към настоящата заповед;

3.3. В Приложение Д „Административен договор за предоставяне на безвъзмездна финансова помощ по Програмата за развитие на селските райони за периода 2014-2020 г.“, в чл. 22, ал. 1 думите „10 работни дни“ се заменят с „15 дни“.

II. Настоящата заповед и коригирани Условия за кандидатстване, Условия за изпълнение и Административен договор за предоставяне на безвъзмездна финансова помощ да се публикуват в Информационната система за управление и наблюдение на средствата от Европейските структурни и инвестиционни фондове (ИСУН) и на интернет страницата на Министерството на земеделието и храните.

Настоящата заповед подлежи на оспорване пред Административен съд София-град в 14-дневен срок от публикуването й.

**РЪКОВОДИТЕЛ НА**

**УПРАВЛЯВАЩИЯ ОРГАН**

**НА ПРСР 2014-2020 Г.:**

