

|  |  |
| --- | --- |
| **ДО**  **ЗАМЕСТНИК-МИНИСТЪРА НА ЗЕМЕДЕЛИЕТО И ХРАНИТЕ И РЪКОВОДИТЕЛ НА УО НА ПРСР 2014-2020 Г.**  **Г-ЖА ТАНЯ ГЕОРГИЕВА** | **ОДОБРИЛ:** |

**Д О К Л А Д**

**от Елена Иванова – директор на дирекция „Развитие на селските райони“**

|  |  |
| --- | --- |
| **ОТНОСНО:** | *Проект на заповед за промяна на процедура чрез подбор № BG06RDNP001-6.012 по подмярка 6.3 „Стартова помощ за развитието на малки стопанства“ от мярка 6 „Развитие на стопанства и предприятия“ от ПРСР 2014-2020 г.* |

**УВАЖАЕМА ГОСПОЖО ЗАМЕСТНИК-МИНИСТЪР,**

Със Заповед № РД09-1159 от 30.11.2021 г. на заместник-министъра на земеделието, храните и горите и ръководител на Управляващия орган на Програма за развитие на селските райони за периода 2014 – 2020 г. (ПРСР 2014-2020 г.) са утвърдени Насоки за кандидатстване по процедура чрез подбор на проектни предложения № BG06RDNP001-6.012 по подмярка 6.3 „Стартова помощ за развитието на малки стопанства“ от мярка 6 „Развитие на стопанства и предприятия“.

С постъпило писмо с вх. № 10-196/07.03.2022 г. Държавен фонд „Земеделие“ информира Управляващия орган за установено разминаване в разпоредбите на Условията за изпълнение по процедура чрез подбор № BG06RDNP001-6.012, отнасящи се до определения срок за предоставяне на допълнителни данни и/или документи в случаи на нередовност или липси, констатирани при обработката на постъпилите искания за изменение на сключените договори. Установеното разминаване е по отношение на посочените срокове за представянето на допълнителни данни и/или документи от страна на бенефициентите в Условията за изпълнение (до 15 дни от уведомяването) и посочените срокове в „Административен договор“ (до 10 работни дни от уведомяването), който е приложение към същите. Също така, в т. 26 на раздел 1 „Техническо изпълнение на проектите“ от Условията за изпълнение е допусната техническа грешка в препратката към т. 2.1 от раздел 3 „Мерки за информиране и публичност“. В раздел 3 „Мерки за информиране и публичност“ не съществува т. 2.1. Идентично условие е включено в чл.18 от административния договор, който реферира към чл. 16, чиито текстове съответстват на т. 3 и 4 от раздел 3 „Мерки за информиране и публичност“.

Съгласно чл. 62, ал. 2 от Административнопроцесуалния кодекс очевидни фактически грешки, допуснати в административния акт, могат да се поправят от органа, който го е издал, и след изтичане на срока за обжалване.

В Условията за изпълнение към насоките за кандидатстване по процедурата е включен списък с документи, които бенефициентите следва да представят към искания за второ плащане. В този списък освен общи документи са включени и специфични документи, които бенефициентите прилагат към исканията за плащане в зависимост от вида на извършените разходи по проектните предложения.

Въз основа на натрупания опит от прилагане на различни мерки от ПРСР 2014-2020 е проведена кореспонденция между Държавен фонд „Земеделие“ и Управляващия орган на ПРСР предлага да бъдат извършени промени в условията за изпълнение по процедурата и по-конкретно актуализиране на изискуемите от кандидатите документи, приложими при подаване на искания за плащания. Предложението е мотивирано с оглед намаляване на административната тежест и отпадане или актуализация на част от изискуемите документи към исканията за плащане, включително с цел улесняване подготовката на искания за плащане и оптимизиране на сроковете за изплащане на помощта. Също така, през 2024 г. Министерският съвет прие План за намаляване на административната тежест.

Проектът на заповед за изменение на Заповед № РД09-1159 от 30.11.2021 г., съобщение и проект на доклад на заместник-министъра на земеделието и храните, съдържащ мотивите за издаване на заповедта бяха публикувани на електронната страница на Министерството на земеделието и храните и в ИСУН 2020за писмени възражения и предложения в съответствие с чл. 26, ал. 4 от ЗУСЕФСУ.

**УВАЖАЕМА ГОСПОЖО ЗАМЕСТНИК-МИНИСТЪР,**

Във връзка с гореизложеното и на основание чл. 62, ал. 2 от Административнопроцесуалния кодекс, чл. 9, ал. 5 и чл. 26, ал. 1 и ал. 7, т. 1 от ЗУСЕФСУ предлагам да издадете заповед за изменение на Заповед № РД09-1150 от 30.11.2021 г. на заместник-министъра на земеделието, храните и горите и ръководител на Управляващия орган на Програма за развитие на селските райони за периода 2014 – 2020 г., с която са утвърдени Насоки за кандидатстване по процедура чрез подбор на проектни предложения № BG06RDNP001-6.012 по подмярка 6.3 „Стартова помощ за развитието на малки стопанства“ от мярка 6 „Развитие на стопанства и предприятия“ от Програма за развитие на селските райони за периода 2014-2020 г.

С уважение,

